
HOTĂRÂRE  
- privind aprobarea Statutului oraşului Boldeşti-Scăeni

Având în vedere:
- referatul de aprobare, înregistrat sub nr. 18188/30.09.2022, prin care primarul oraşului propune aprobarea Statutul oraşului Boldeşti-Scăeni;
    - raportul de specialitate al compartimentului de resort, înregistrat sub nr. 22086/18.11.2022;
     - prevederile O.U.G. nr. 57/2019 privind Codul administrativ, cu modificările şi completările ulterioare;
    - prevederile Ordinului ministrului dezvoltării, lucrărilor publice şi administrației nr.25/2021, pentru aprobarea modelului orientativ al statutului unităţii administrativ-teritoriale, precum şi a modelului orientativ al regulamentului de organizare şi funcţionare a consiliului local;
    - avizul secretarului general, înregistrat sub nr. 22087/18.11.2022;            
    - avizul comisiei de specialitate nr. 3. – juridică şi de disciplină, organizare proprie şi a aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local;
	În temeiul dispoziţiilor art. 129, alin.(2), lit. a), alin. (3) lit. a), ale art. 139, alin.(1),  şi ale art. 196 alin.(1) lit. a) din O.U.G. nr.57/2019 privind Codul administrativ,
Consiliul Local al oraşului Boldeşti-Scăeni întrunit în şedinţa publică ordinară în data de 24.11.2022, adoptă prezenta hotărâre:

Art.l. Se aprobă Statutul oraşului Boldeşti-Scăeni, potrivit anexei care face parte integrantă din prezenta hotărâre.
Art.2. Pe data adoptării prezentei hotărâri Hotărârea Consiliului Local nr. 36/17.06.2003 privind aprobarea Statutului oraşului Boldeşti-Scăeni, îşi încetează aplicabilitatea.
Art.3. Prezenta hotărâre se comunică Serviciului administraţie, registrul agricol, relaţii cu publicul, arhivă, secretariat şi protocol şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local şi prin afişare la avizierul primăriei.

